ಇಂದಿರಾ ಹೆಗ್ಗಡೆ

ಇಂದಿರಾ ಹೆಗ್ಗಡೆ ಎಂದು ಪ್ರಸಿದ್ಧರಾಗಿರುವ ಇವರು ಕರಾವಳಿಯ ಲೇಖಕಿ, ಇವರು ತುಳು, ಕನ್ನಡ ಭಾಷೆಗಳಲ್ಲಿ ಕಾವ್ಯ, ಕಾದಂಬರಿ, ಸಂಶೋಧನಾ ಕೃತಿಗಳನ್ನು ರಚಿಸಿದ್ದಾರೆ. ಇವರ ಸಂಶೋಧನಾ ಕೃತಿ ತುಳುವರ ಮೂಲತಾನ ಆದಿ
ಆಲಡೆ ಪರಂಪರೆ ಮತ್ತು ಪರಿವರ್ತನೆ, ಒಟ್ಟು ತುಳುನಾಡಿನ ನೆಲಮೂಲದ ಜನರ ಮತ್ತು ಅವರ ಉಪಾಸನಾ ಆಚರಣೆಗಳನ್ನು ಒಳಗೊಂಡ ಕೃತಿಗೆ ಡಾಕ್ಟರೇಟ್ ಪದವಿ ಲಭಿಸಿದೆ. 
## ಜನನ, ಜೀವನ
ಇವರು ೧೪ ಮಾರ್ಚ್ ೧೯೪೯ರಂದು ದಕ್ಷಿಣಕನ್ನಡ ಜಿಲ್ಲೆಯ ಮಂಗಳೂರು ತಾಲೂಕಿನ ಕಿನ್ನಿಗೋಳಿಯ ಎಳತ್ತೂರು ಗುತ್ತಿನ ಮನೆಯಲಿ ಜನಿಸಿದರು. ಇವರ  ತಂದೆ ರಾಜು ಸೆಟ್ಟಿ, ತಾಯಿ ಸಿಂಧು ಸೆಡ್ತಿ ಎಳತ್ತೂರು ಗುತ್ತು. ಇವರ ಪ್ರಾಥಮಿಕ ವಿದ್ಯಾಭ್ಯಾಸ ಸ್ಥಳೀಯ ದಡ್ಡಿಕೆರೆ ಪ್ರಾರ್ಥಮಿಕ ಶಾಲೆಯಲ್ಲಿ ನಡೆಸಿ, ಕಿನ್ನಿಗೋಳಿ ಲಿಟಲ್ ಫ್ಲವರ್ ಗರ್ಲ್ಸ್ ಹೈಸ್ಕೂಲ್, ಮೈಸೂರು ಮುಕ್ತ ವಿಶ್ವವಿದ್ಯಾನಿಲಯದಲ್ಲಿ ಬಿ.ಎ. ಮತ್ತು ಕನ್ನಡದಲ್ಲಿ ಸ್ನಾತಕೋತ್ತರ ಪದವಿಯನ್ನು ಮುಗಿಸಿ, ಬೆಂಗಳೂರಿನ ಮಿಥಿಕ್ ಸೊಸೈಟಿ ನಡೆಸುತ್ತಿದ್ದಂತಹ ಕೃಷ್ಣಾ ಇನ್ಸಿಟ್ಯೂಟ್ ಆಫ್ ಇಂಡೊಲಜಿಯಲ್ಲಿ ಒಂದು ವರ್ಷದ ಸ್ನಾತಕೋತ್ತರ ಡಿಪ್ಲೊಮಾ ಅಧ್ಯಯನವನ್ನು ಹಾಗೂ ಸಮಾಜಶಾಸ್ತ್ರವನ್ನು ಅಧ್ಯಯನವನ್ನು ಮಾಡಿದ್ದರು.  ಪ್ರಸಿದ್ಧ ತುಳು ಕನ್ನಡ ಸಾಹಿತಿ, ಅಮ್ಮುಂಜೆ ಗುತ್ತು ಶೀನಪ್ಪ ಹೆಗ್ಗಡೆಯವರ ಪುತ್ರ ಎಸ್ ಆರ್ ಹೆಗ್ಡೆ ಎಂದೇ ಪ್ರಸಿದ್ಧರಾದ ಚೇಳಾರುಗುತ್ತು ಸೀತಾರಾಮ ಹೆಗ್ಡೆಯರ ಮಡದಿ. ಸರಿತಾ ಹೆಗ್ಗಡೆ ಮಗಳು ಮತ್ತು ಶರತ್ ಹೆಗ್ಡೆ ಇವರ ಮಕ್ಕಳು. 
*ಇಂದಿರಾ ಹೆಗ್ಗಡೆಯವರು ಸಣ್ಣ ಕಥೆಗಳನ್ನು ಸುಧಾ ತರಂಗ ಮುಂತಾದ ಪತ್ರಿಕೆಗಳಿಗೆ ಬರೆಯುವ ಮೂಲಕ ತಮ್ಮ 33ನೆಯ ವಯಸ್ಸಿನಲ್ಲಿ ಸಾಹಿತ್ಯ ಲೋಕಕ್ಕೆ ಪಾದಾರ್ಪಣೆ ಮಾಡಿದವರು.
*ಮುಂದೆ ಇವರನ್ನು ಸಂಶೋಧನಾ ಕ್ಷೇತ್ರಕ್ಕೆ ಕರೆತಂದವರು ಡಾ. ಎಂ.ಚಿದಾನಂದ ಮೂರ್ತಿಯವರು.
*ಇವರ ಅನೇಕ ಸೃಜನ ಶೀಲ ಬರಹಗಳು, ಸಂಶೋಧನಾ ಬರಹಗಳು,ಪ್ರವಾಸ ಬರಹಗಳು ಕನ್ನಡದ ಪ್ರಮುಖ ಪತ್ರಿಕೆಗಳಾದ ಸುಧಾ, ತರಂಗ, ಪ್ರಜಾವಾಣಿ, ಉದಯವಾಣಿ, ವಿಜಯಕರ್ನಾಟಕ ಮುಂತಾದ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ.

## ಚೇಳ್ಯಾರುಗುತ್ತು ಎಸ್.ಆರ್.ಹೆಗ್ಡೆ ಚಾರಿಟೇಬಲ್ ಟ್ರಸ್ಟ್
ಎಸ್. ಆರ್. ಹೆಗ್ಡೆಯವರ ಕನಸು ಹಾಗೂ  ಆಶಯದಂತೆ ‘ಚೇಳ್ಯಾರುಗುತ್ತು ಎಸ್.ಆರ್.ಹೆಗ್ಡೆ ಚಾರಿಟೇಬಲ್ ಟ್ರಸ್ಟ್  5-12-2016 ಸ್ಥಾಪನೆಯಾಗಿದೆ. ಟ್ರಸ್ಟ್‌ನಲ್ಲಿ  ಡಾ. ಇಂದಿರಾ ಹೆಗ್ಗಡೆಯವರು ಅದ್ಯಕ್ಷರಾಗಿದ್ದು ೧೦ ಮಂದಿ   ಸಮಾನ ಮನಸ್ಕರು ಇದರ ಸದಸ್ಯರಾಗಿದ್ದಾರೆ. 
ಎಸ್‌. ಆರ್. ಹೆಗ್ಡೆಯವರ ಆಸೆಯಂತೆ ಹಲವಾರು ಯೋಜನೆಗಳನ್ನು ಹಮ್ಮಿಕೊಂಡಿದ್ದು ದಾನಿಗಳ ನೆರವಿನಿಂದ ವಿದ್ಯಾರ್ಥಿ ವೇತನ, ಉಪನ್ಯಾಸಗಳು, ಪುಸ್ತಕ ಬಿಡುಗಡೆ, ಪುಸ್ತಕ ದಾನ ಮುಂತಾದ ಹತ್ತು ಹಲವಾರು ಕಾರ್ಯಕ್ರಮಗಳನ್ನು ನಡೆಸಲಾಗುತ್ತಿದೆ. ಇಂದಿರಾ ಹೆಗ್ಡೆಯವರ ಬರವಣಿಗೆಯಿಂದ ಬರುವ ಹಣವನ್ನು ಅವರು ಇಲ್ಲಿ ತೊಡಗಿಸುತ್ತಿದ್ದಾರೆ.

## ಪೊಳಲಿ ಶೀನಪ್ಪೆ ಹೆಗ್ಡೆ ಮತ್ತು ಎಸ್‌. ಆರ್‌.ಹೆಗ್ಡೆ ಪ್ರಶಸ್ಥಿ
 ಪೊಳಲಿ ಶೀನಪ್ಪ ಹೆಗ್ಗಡೆಯವರ ಹೆಸರಿನಲ್ಲಿ ೧೯೯೨ ಸ್ಥಾಪನೆಯಾದ “ಪೊಳಲಿ ಶೀನಪ್ಪೆ ಹೆಗ್ಡೆ ಪ್ರಶಸ್ಥಿಯು ೨೦೧೮ರಿಂದ   "ಪೊಳಲಿ ಶೀನಪ್ಪ ಹೆಗ್ಡೆ ಮತ್ತು ಎಸ್‌. ಆರ್‌.ಹೆಗ್ಡೆ ಪ್ರಶಸ್ಥಿ' ಎಂಬ ಹೆಸರಿನಲ್ಲಿ  ಮುನ್ನಡೆಯುತಿದೆ. ಮಣಿಪಾಲ ಯುನಿವರ್ಸಿಟಿಯ ಗೋವಿಂದ ಪೈ ಸಂಶೋದನೆ ಕೇಂದ್ರ ಹಾಗೂ ಚೇಳ್ಯಾರುಗುತ್ತು ಎಸ್.ಆರ್.ಹೆಗ್ಡೆ ಚಾರಿಟೇಬಲ್ ಟ್ರಸ್ಟ್ ವತಿಯಿಂದ ನೀಡಲಾಗುತ್ತಿದೆ. 
  
## ಗ್ರಂಥಾಲಯಕ್ಕೆ ಪುಸ್ತಕ ದಾನ
ಇಂದಿರಾ ಹೆಗ್ಗಡೆಯವರು ಅದ್ಯಯನ ಮಾಡುವಾಗ ಸಂಗ್ರಹಿಸಿದ ಮಾಡಿರುವ ಹೆಚ್ಚಿನ ಪುಸ್ತಕಗಳನ್ನು ಅವರು ವಾಸಿಸುತ್ತಿರುವ ಪರಿಸರದಲ್ಲಿರುವ ಪ್ರತಿಷ್ಟಿತ ಗೋವಿಂದ ದಾಸ ಕಾಲೇಜಿನ ಗ್ರಂಥಾಲಯಕ್ಕೆ ಅಮೂಲ್ಯ ಗ್ರಂಥ ಕೋಡುಗೆ ನೀಡುವ ಮೂಲಕ ವಿದ್ಯಾರ್ಥಿಗಳ  ಸಂಶೋಧನ ಆಶಕ್ತಿಗೆ ವರ್ಧನೆಗೆ ಸಹಕಾರ ನೀಡಲಾಗುತ್ತಿದೆ.  ಈ ಸಂಗ್ರಹಗಳಲ್ಲಿ ಅವರ ಸಮಗ್ರ ಕೃತಿಗಳಲ್ಲದೆ ಕನ್ನಡ, ತುಳು, ಇಂಗ್ಲೀಷ್ ಭಾಷೆಯಲ್ಲಿರುವ   ಕತೆ, ಕಾದಂಬರಿ, ನಾಟಕ,ಕವನ ಪ್ರವಾಸ ಕವನ, ಚರಿತ್ರೆ, ಸಂಸ್ಕೃತಿ, ಅಭಿನಂದನ ಗ್ರಂಥ, ಜೀವನ ಚರಿತ್ರೆ ಅಲ್ಲದೆ ಹಲವಾರು ಕನ್ನಡ ತುಳು ನಿಯತಕಾಲಿಕೆಗಳೂ ಇವೆ.  

## ಕೃತಿಗಳು
### ಕಥಾ ಸಂಕಲನ
* ಮೋಹಿನಿಯ ಸೇಡು, ಕರಾವಳಿ ಪ್ರಕಾಶನ, ಬೆಂಗಳೂರು, ೧೯೮೭
* ಪುರುಷರೇ ನಿಮಗೆ ನೂರು ನಮನಗಳು, ಕರಾವಳಿ ಪ್ರಕಾಶನ, ಬೆಂಗಳೂರು ೧೯೮೭
* ಬದುಕು, ಕರಾವಳಿ ಪ್ರಕಾಶನ, ಬೆಂಗಳೂರು ೧೯೯೫

### ಸಂಶೋಧನಾ ಕೃತಿಗಳು
* ತುಳುವರ ಮೂಲತಾನ ಆದಿ ಆಲಡೆ ಪರಂಪರೆ ಮತ್ತು ಪರಿವರ್ತನೆ ೨೦೧೨
* ಬಂಟರು – ಒಂದು ಸಮಾಜೋ ಸಾಂಸ್ಕಂತಿಕ ಅಧ್ಯಯನ, ಕನ್ನಡ ಪುಸ್ತಕ ಪ್ರಾಧಿಕಾರ,ಬೆಂಗಳೂರು, ೨೦೧೪, ಮ.ಮು. ೨೦೦೯, ೨೦೨೨
* ತುಳುನಾಡಿನ ಗ್ರಾಮಾಡಳಿತ ಮತ್ತು ಅಜಲು, ಕನ್ನಡ ಸಾಹಿತ್ಯ ಪರಿಷತ್, ಬೆಂಗಳೂರು, ೨೦೦೪
* ಚೇಳ್ಯಾರುಗುತ್ತು ಮಂಜನ್ನಾಯ್ಗೆರ್, ಸಾಂಸ್ಕೃತಿಕ ಶೋಧ,ಚೇಳ್ಯಾರ್ ಗುತ್ತು ಅಗೋಳಿ ಮಂಜಣ್ಣ ಟ್ಟಷ್ಟ್, ೨೦೦೯
* ಮೂಲತಾನದ ನಾಗಬ್ರಹ್ಮ ಮತ್ತು ಪರಿವಾರ ದೈವಗಳ ಸಂಧಿ ಪಾಡ್ದನ, ಕನ್ನಡ ವಿಶ್ವ ವಿದ್ಯಾಲಯ, ಹಾವೇರಿ,೨೦೧೪
* Bunts( A socio-Culture study) English Translated By Shankar Narayan Dooja Poojary, ಕುವೆಂಪು ಭಾಷಾ ಭಾರತಿ ಪ್ರಾಧಿಕಾರ. ಬೆಂಗಳೂರು, ೨೦೧೫
* ಸಿರಿಬಾರಿ ಲೋಕ ತುಳು ನಾಡು- ಒಂದು ಅಧ್ಯಯನ, ಕನ್ನಡ ಪುಸ್ತಕ ಪ್ರಾಧಿಕಾರ,ಬೆಂಗಳೂರು, ೨೦೧೮
* ಬಾರ್ಕೂರಿನ ಕುಂಡೋದರ ಮತ್ತು ಅಳಿಯ ಸಂತಾನ ಕಟ್ಟು, ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ, ಮಂಗಳೂರು, ೨೦೧೯
* ನನ್ನೂರು ಎಳತ್ತೂರು ಚರಿತ್ರೆ ಮತ್ತು ವರ್ತಮಾನ, ಪ್ರಸಾರಾಂಗ, ಮಂಗಳೂರು. ವಿ.ವಿ. ೨೦೨೩ (ಪ್ರಕಟನೆಗಾಗಿ ಕಾದಿದೆ)
* ಕರಾವಳಿ ಸಂಸ್ಕೃತಿ ಸಮೀಕ್ಷೆ, ಮಯೂರ ಪ್ರಕಾಶನ, ಬೆಂಗಳೂರು ೨೦೨೩
* ಅಗೆದಷ್ಟು ಆಳ ಮೊಗೆದಷ್ಟು ನೀರು, ಸ್ವಪ್ನ ಬುಕ್ ಹೌಸ್, ಬೆಂಗಳೂರು, ೨೦೨೩
* ತುಳುನಾಡ ಇತಿಹಾಸ ಸಮೀಕ್ಷೆ, ಮಯೂರಿ ಪ್ರಕಾಶನ, ಬೆಂಗಳೂರು, ೨೦೦೩
* ಬಾರಗೆರೆ ಬಂರಂಬು-ತುಳುವೆರೆ ಪುಂಚ ನಾಡೊಂದು, ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ, ಮಂಗಳೂರು ೨೦೨೫

### ಕಾದಂಬರಿ
* ಅಮಾಯಕಿ, ಕರಾವಳಿ ಪ್ರಕಾಶನ, ಬೆಂಗಳೂರು, ೧೯೮೭
* ಮಂಥನ. ಕರಾವಳಿ ಪ್ರಕಾಶನ, ಬೆಂಗಳೂರು, ೧೯೮೭
* ಒಡಲುರಿ, ಕರಾವಳಿ ಪ್ರಕಾಶನ. ಬೆಂಗಳೂರು, ೧೯೯೦
* ಬದಿ, ನವಕರ್ನಾಟಕ ಪ್ರಕಾಶನ, ಬೆಂಗಳೂರು, ೧೯೯೭

### ಕಾವ್ಯ
ಕಾವ್ಯಗಳ ಪುಟದಿಂದ ನೀನೆದ್ದು ನಿಲ್ಲು,ಕರಾವಳಿ ಪ್ರಕಾಶನ, ಬೆಂಗಳೂರು, ೧೯೯೩

### ಪ್ರವಾಸ ಕಥನ
* ಸಪ್ತಕನ್ಯೆಯರ ಕನ್ಯೆ ಭೂಮಿಯಲ್ಲಿ ನಮ್ಮ ನಡೆ ಐ.ಬಿ.ಎಚ್.ಪ್ರಕಾಶನ, ಬೆಂಗಳೂರು, ೨೦೧೭
* ಇಂದ್ರಪ್ರಸ್ತದಿಂದ ಐತಿಹಾಸಿಕ ನಡೆ, ಸಿ.ವಿ.ಜಿ ಪಬ್ಲಿಕೇಷನ್, ಬೆಂಗಳೂರು, ೨೦೧೮
* ಹಿಮಾಲಯದ ಶಿಖರಗಳ ಸಾನಿಧ್ಯದಲ್ಲಿ ನಡೆದಾಟ, ನವಕರ್ನಾಟಕ ಪ್ರಕಾಶನ, ಬೆಂಗಳೂರು,೨೦೨೪

### ಅನುಭವ ಕಥನ
* ಗುತ್ತಿನಿಂದ ಸೈನಿಕ ಜಗತ್ತಿಗೆ (ಸೈನಿಕ ಜೀವನದ ಅನುನುಭವ ಕಥನ ಪತಿ ಎಸ್ ಆರ್ ಹೆಗ್ಗಡೆಯವರ ಜತೆ ಸೇರಿ ರಚಿಸಿದ ಕೃತಿ)ನವಕರ್ನಾಟಕ ಪ್ರಕಾಶನ, ಬೆಂಗಳೂರು ೨೦೦೩, ಮ.ಮು. ೨೦೧೬

### ಜೀವನ ಚರಿತ್ರೆ
* ನವಭಾರತ ಶಿಲ್ಪಿ ಸರ್. ಎಂ ವಿಶ್ವೇಶರಯ್ಯ, ನವಕರ್ನಾಟಕ ಪ್ರಕಾಶನ ಬೆಂಗಳೂರು, ೨೦೧೫, ಮ.ಮು.೨೦೧೬, ೨೦೧೮, ೨೦೨೧, ೨೦೨೩
* ನುಡಿ ಚಿತ್ರ. . ಎಸ್. ಆರ್. ಹೆಗ್ದೆ ಜೀವನ ಚರಿತ್ರೆ
 

### ತುಳು ಕೃತಿಗಳು
* ತುಳುವೆರೆ ಅಟಿಲ ಅರಗಣೆ, ದ್ರಾವಿಡ ವಿಶ್ವವಿದ್ಯಾಲಯ, ಕುಪ್ಪಂ, ಆಂದ್ರಪ್ರದೇಶ, ೨೦೦೮
* ಬಾರಗೆರೆ ಬರಂಬು ತುಳುವೆರೆ ಪುಂಚ ನಾಡೊಂದು(ಕ್ಷೇತ್ರಕಾರ್ಯದ ಪೊಲಬು) ಕರ್ನಾಟಕ ತುಳುಸಾಹಿತ್ಯ ಅಕಾಡೆಮಿ, ಮಂಗಳೂರು, ೨೦೨೫

### ಜೊತೆಯಾಗಿ ಸಂಪಾದಿಸಿದ ಕೃತಿಗಳು
* ಕೆಲವು ಲಲಿತ ಪ್ರಬಂಧಗಳು( ಎಚ್. ಜಯಮ್ಮರೊಟ್ಟುಗು) ಕನ್ನಡ ಸಾಹಿತಷಯ ಪರಿಷತ್, ಬೆಂಗಳೂರು, ೨೦೦೦
* ನುಡಿ ಚಿತ್ತ- ಯೆಸ್. ಆರ್. ಹೆಗ್ಗೆ ಬದುಕು ಬರಹ( ಡಾ. ಜ್ಯೋತಿ ಚೇಳ್ಯಾರ್ ರೊಟ್ಟಿಗೆ) ಎಸ್.ಆರ್. ಹೆಗಷಡೆ ಚಾರೀಟೇಬಲ್ ಟ್ರಸ್ಟ್, ಸುರತ್ಕಲ್,೨೦೧೭

### ಇವರ ಬಗ್ಗೆ ಮತ್ತು ಬರವಣಿಕೆಗಳಡ ಬಗೆಗೆ ಬಂದ ಕೃತಿಗಳು
* ಸಮಾಜಮುಖಿ ಚಿಂತಕಿ ಡಾ. ಇಂದಿರಾ ಹೆಗ್ಗಡೆ, ಜ್ಯೋತಿ ಚೇಳ್ಯಾರು, ಕನ್ನಡ ಸಂಘ, ಕಾಂತಾವರ, ೨೦೧೮

* 'ಅತಿಕಾರೆ' , ಡಾ. ಇಂದಿರಾ ಹೆಗ್ಗಡೆಯವರ ಸಾಹಿತ್ಯವಲೋಕನ. ಗೌ.ಸಂ. ಪ್ರೊ. ಬಿ.ಎ.ವಿವೇಕ ರೈ, ಸಂ. ಡಾ ಜ್ಯೋತಿ ಚೇಳ್ಯಾರ್, ಸಂ.ಮಂ. ಪ್ರೊ ಕೃಷ್ಣಮೂರ್ತಿ ಪಿ., ಬಿ.ಎಂ. ರೊಹಿಣಿ, ಬೆನೆಟ್ ಜಿ. ಅಮ್ಮನ್ನ , ಡಾ. ಸುಧಾರಾಣಿ, ದೇವಿಕಾ ನಾಗೇಶ್, ತಾರಾನಾಥ್ ಗಟ್ಟಿ ಕಾಪಿಕಾಡ್, ಸುಜಾತ ಸುವರ್ಣ ಕೊಡ್ಮಣ್, ಪ್ರಕಾಶಕರು ಆಕೃತಿ ಆಶಯ ಪಬ್ಲಿಕೇಶನ್, ಮಂಗಳೂರು

## ಪಡೆದ ಪ್ರಶಸ್ತಿ ಪುರಸ್ಕಾರಗಳು
# ವಸುದೇವಭೂಪಾಲಂ ( ಕನ್ನಡ ಸಾಹಿತ್ಯ ಪರಿಷತ್ತು) - ಮೋಹಿನಿಯ ಸೇಡು ೧೯೮೯
# ಅಂಬರೀಷ ಪ್ರಶಸ್ತಿ - ಪುರುಷರೇ ನಿಮಗೆ ನೂರು ನಮನಗಳು ೧೯೮೯-೯೦
# ಸಾಹಿತ್ಯ ಪುರಸ್ಕಾರ - ಒಡಲುರಿ ೧೯೯೦-೯೧
# ಬೆಳಗಾವಿಯ ಸಾಹಿತ್ಯ ಪುರಸ್ಕಾರ ವೇದಿಕೆಯಿಂದ - ಅತ್ತಿಮಬ್ಬೆ ದ್ವಿತೀಯ ಬಹುಮಾನ, (ಬದಿ) ೧೯೯೯
# ಅನಂತರಂಗ ಸಂಶೋಧನಾ ಪ್ರಶಸ್ತಿ ( ಬಿ.ಎಂ. ಶ್ರೀ ಸ್ಮಾರಕ ಪ್ರತಿಷ್ಠಾನ ) - ಬಂಟರು-ಒಂದು ಸಮಾಜೋ ಸಾಂಸ್ಕೃತಿಕ ಅಧ್ಯಯನ ಕೃತಿಗೆ ೨೦೦೫
# ಅಪ್ಪ ಪ್ರಶಸ್ತಿ ( ಬೇಕಲ್ ಶಾಂತಾ ನಾಯಕ್ ಸ್ಮಾರಕ ಪ್ರತಿಷ್ಠಾನ ) ೨೦೦೫
# ಕಮಲಾ ರಂಗಸ್ಮಾಮಿ ದತ್ತಿ ನಿಧಿ ಬಹುಮಾನ - ಸಪ್ತ ಕನ್ಯೆಯರ ಕನ್ಯೆ ಭೂಮಿಯಲ್ಲಿ ನಮ್ಮ ನಡೆ ೨೦೧೮
# ಯಶಸ್ವೀ ಮಹಿಳಾ ಉದ್ಯಮಿ ಪ್ರಶಸ್ತಿ (ಅವೇಕ್ ಬೆಂಗಳೂರ) - (ವೃತ್ತಿ ರಂಗದಲ್ಲಿ) ೧೯೮೯
# ಬಲಿಯೇಂದ್ರ ಪ್ರಶಸ್ತಿ ಮತ್ತು ಸನ್ಮಾನ (ತುಳುವೆರೆಂಕುಲು ಬೆಂಗಳೂರು) ೨೦೦೫
# ಸಾಹಿತ್ಯ ಕೌಸ್ತುಭ ಪ್ರಶಸ್ತಿ ಮತ್ತು ಸನ್ಮಾನ (ಕರ್ನಾಟಕ ರಾಜ್ಯ ರಸ್ತೆ ಸಾರಿಗೆ ನಿಗಮ, ೨೦೦೮ (ಕನ್ನಡ ಕ್ರಿಯಾ ಸಮಿತಿ, ಬೆಂಗಳೂರು ಗ್ರಾಮಂತರ ವಿಭಾಗ)
# ಕಾಂತಾವರ ಕನ್ನಡ ಸಂಘ, ಕಾಂತಾವರ ಕಾರ್ಕಳ ೨೦೦೫
# ಬಾನ್ಸುರಿ ಲಲಿತಾ ಕಲಾ ವೇದಿಕೆ, ಮಂಬಯಿ, ಥಾನೆ ೨೦೦೫
# ಕೇರಳ ರಾಜ್ಯ ಪ್ರಶಸ್ತಿ (ಕರಾವಳಿ ಸಾಂಸ್ಕೃತಿಕ ಪ್ರತಿಷ್ಠಾನ) ೨೦೦೬
# ಹೃದಯವಂತರು ಪ್ರಶಸ್ತಿ ಏಳನೆಯ ಅಖಿಲ ಭಾರತ ಸಾಂಸ್ಕೃತಿಕ ಸಮ್ಮೇಳನ ಕೊಚ್ಚಿ ಕನ್ನಡ ಸಂಘ ಮತ್ತು ಹೃದಯವಾಹಿನಿ, ಮಂಗಳೂರು) ೨೦೧೦
# ಶ್ರೀಕೃಷ್ಣದೇವರಾಯ ಪ್ರಶಸ್ತಿ (ಪೋ| ಬಿ.ನಾರಾಯಣಮ್ಮ ಪ್ರತಿಷ್ಠಾನ) ೨೦೧೧
# ೭೭ ನೆಯ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನ, ಬೆಂಗಳೂರಿನಲ್ಲಿ ಸನ್ಮಾನ ೨೦೧೧
# ಸನ್ಮಾನ ಸಾರ್ವಜನಿಕ ಗಣೇಶೋತ್ಸವ ಓಂಕಾರ ನಗರ ಮಂಗಳೂರು ೨೦೧೩
# ಅಖಿಲ ಕರ್ನಾಟಕ ಲೇಖಕಿಯರ ೭ನೆಯ ಸಮ್ಮೇಳನ ಬೆಂಗಳೂರು ೨೦೧೩
# ವಿಜಯನಗರ ವಿಧಾನಸಭಾ ಕ್ಷೇತ್ರದ ಸಾಹಿತ್ಯ ಪರಿಷತ್ತು ವಿಜಯನಗರ ಬೆಂಗಳೂರು ೨೦೧೩
# ರಾಣಿ ಅಬ್ಬಕ್ಕ ಪ್ರಶಸ್ತಿ ( ವೀರ ರಾಣಿ ಅಬ್ಬಕ್ಕ ಸಮಿತಿ-ಕರ್ನಾಟಕ ಸಂಸ್ಕೃತಿ ಇಲಾಖೆ) ೨೦೧೫
# ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ೨೦೧೮ರ ಪುಸ್ತಕ ಬಹುಮಾನ (ಸಪ್ತ ಕನ್ಯೆಯರ ಕನ್ಯೆ ಭೂಮಿಯಲ್ಲಿ ನಮ್ಮ ನಡೆ ಕೃತಿಗೆ
## ಕರ್ನಾಟಕ ಸರಕಾರದ ಪ್ರಶಸ್ಥಿಗಳು
# ಕರ್ನಾಟಕ ಜಾನಪದ ಅಕಾಡೆಮಿ ಜಾನಪದ ತಜ್ಞೆ ಗೌರವ ಪ್ರಶಸ್ತಿ ೨೦೧೫
# ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ ೨೦೧೬
# ಕರ್ನಾಟಕ ಸಾಹಿತ್ಯ ಅಕಾಡೆಮಿ'ಬೆಂಗಳೂರು ಗೌರವ ಪ್ರಶಸ್ತಿ ೨೦೨೨
# ಡಾ. ಎಂ.ಎಂ. ಕಲಬುರ್ಗಿ ಮಾನವಿಕ ಅಧ್ಯಯನ ಪ್ರಶಸ್ಥಿ ಕನ್ನಡ ಪುಸ್ತಕ ಪ್ರಾಧಿಕಾರ ೨೦೨೫

## ಉಲ್ಲೇಖಗಳು
https://www.blogger.com/profile/12387666326811079132
http://www.thehindu.com/todays-paper/tp-national/tp-karnataka/karnataka-tulu-sahitya-academy-announces-annual-awards/article9042174.ece

ವರ್ಗ:ಲೇಖಕಿಯರು
ವರ್ಗ:ತುಳು ಲೇಖಕಿಯರು